**M-am întors din viitor**

*Pavalachepaul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vă vorbesc – sunt decedat

M-am întors din veşnicie-

Foarte iute m-aţi uitat

Vă mai scriu o poezie?

Măi bădie, măi bădie

Tu nu vezi că te-au uitat-

Le mai scrii o poezie

După ce ai decedat?

Le mai scriu căci, n-am murit-

M-am întors din viitor.

Le mai scriu căci, i-am iubit

Şi de ei îmi este dor.

Măi bădie, bădişor

Lasă-i să se mai gândească-

Nu veni din viitor

Poezia să-ţi citească.

Ba, deschide-mi un portal

Să mă-ntorc să le mai scriu.

Şi pe-n aripatul cal

Să mă vadă că sunt viu.

Măi bădie, măi bădie

Nu te duce – te-au uitat.

Cum gândeşti că le poţi scrie

Când de mult ai decedat?

Ba, deschide-mi să mă duc

De mine să-şi amintească-

Nu mă ţine sub papuc

Sub iubirea Ta cerească.

Măi bădie, nu e bine

Vor spune că ai visat-

Îşi mai amintesc de tine

Cel cu trupul decedat?

Ba, deschide-mi să le scriu

O ultimă poezie-

Să mă vadă că sunt viu

Cu Tine în veşnicie.

Măi bădie, îţi deschid

Să poţi merge în trecut-

Eu Sunt Cel care decid

Şi rămâne de văzut...

Am văzut că mi-ai deschis

Să mă-ntorc din viitor.

Va rămâne ca un vis

Va fi greu, va fi uşor?

Va fi greu să se gândească

La această poezie.

Căci, din lumea Mea cerească

Tu, renunţi la... veşnicie?

Vreau, o zi să mai trăiesc

Precum am trăit odată-

Să le scriu şi amintesc

De Tine – iubitul Tată.

Bădie, dragă bădie

Dorinţa ţi-am împlinit-

Haide, du-te şi le scrie

Precum vrei şi... ai dorit.

Doamne, vreau să-ţi mulţumesc

Pentru-a mea mare dorinţă.

Mai apoi... mă odihnesc:

\*\*\*

Oameni dragi – aveţi credinţă!